BJCHI แกร่งกว่าตลาด นักลงทุนเข้าเก็งกำไรหลังมองรายได้ Q3 โตต่อเนื่อง
BJCHI แกร่งกว่าตลาด! ณ เวลา 11.03 น. ราคาอยู่ที่ 6.85 บ. บวก 0.15 บ. หรือ 2.24% สูงสุดที่ 6.95 บ. ต่ำสุดที่ 6.75 บ. มูลค่าซื้อขายที่ 30.20 ลบ. คาดนักลงทุนเข้าซื้อเก็งกำไรหลังมองรายได้ Q3/58 ยังโตต่อเนื่อง
27 ต.ค. 2558

ผู้สื่อข่าวรายงานว่า ราคาหุ้นบริษัท บีเจซี เฮฟวี่ อินดัสทรี จำกัด (มหาชน) หรือ BJCHI ณ เวลา 11.03น. ราคาอยู่ที่ 6.85 บาท บวก 0.15 บาท หรือ 2.24% สูงสุดที่ 6.95 บาท ต่ำสุดที่ 6.75 บาท มูลค่าซื้อขายที่ 30.20 ล้านบาท ขณะที่ดัชนีตลาดหุ้นไทยโดยรวมลบ 0.10%

โดยคาดว่าปัจจัยที่ส่งผลให้ราคาหุ้นปรับตัวขึ้นมาจากการที่นักลงทุนเข้าซื้อเก็งกำไร หลังบริษัทมองแนวโน้มรายได้ในไตรมาส 3/58 จะเติบโตต่อเนื่องจากไตรมาส 2/58 หลังจากทยอยรับรู้รายได้จากปริมาณงานในมือ (Backlog) ซึ่งปัจจุบันอยู่ที่ 6,500 ล้านบาท โดยจะทยอยรับรู้เป็นรายได้ไปจนถึงปี 59
ขณะที่บริษัทอยู่ระหว่างรอลุ้นผลประมูลงานโครงการ High Potential Projects อยู่อีกจำนวนมาก